Michael Apted

Michael Apted (født 10. februar 1941 i Aylesbury i Buckinghamshire, død 7. januar 2021) var en britisk regissør, filmprodusent, manusforfatter og skuespiller.

Som ung studerte Apted rettsvitenskap og historie ved University of Cambridge. Etter det gjorde han kildearbeid for det britiske fjernsynsselskapet Granada Television, hvor han etter hvert også fikk jobb som regissør. Han regisserte blant annet flere episoder av TV-serien Coronation Street. Apted har vunnet flere British Academy Television Awards, blant annet for beste dramaregissør.

I 1980 flyttet han til USA for å regissere sin første langfilm, Loretta - gruvearbeiderens datter, som ble nominert til sju Oscar-priser. I 1983 regisserte han Gorky Park, en filmatisering av Martin Cruz Smiths roman, og i 1988 var han regissør for I gorillaens rike, en biografisk film om Dian Fossey. I 1999 regisserte han James Bond-filmen The World Is Not Enough.

Michael Apted har også regissert de tre første episodene av BBCs og HBOs dramaserie Rome.

 Filmografi (utvalg) 
 Up (siden 1971 hvert syvende år, dokumentarserie)
 1980 Loretta - gruvearbeiderens datter (spillefilm)
1983 Gorky Park (spillefilm)
1988 I gorillaens rike (spillefilm)
1994 Nell (spillefilm)
1999 The World Is Not Enough (spillefilm)
2001 Enigma (spillefilm)
2005 Rome (TV-serie; de første tre episodene)
2017 Unlocked (spillefilm)
2010 Legenden om Narnia - Reisen til det ytterste hav (spillefilm)

 Referanser 

 Eksterne lenker 




Kategori:Engelske regissører
Kategori:Britiske filmprodusenter
Kategori:Engelske manusforfattere
Kategori:Engelske skuespillere
Kategori:BAFTA-vinnere
Kategori:Grammy Award-vinnere
Kategori:Personer fra Aylesbury